CELEX: 32019D0015(01)
Language: sl
Date: 2019-06-07 00:00:00
Title: Sklep Evropske centralne banke (EU) 2019/1006 z dne 7. junija 2019 o spremembi Sklepa ECB/2011/20 o določitvi podrobnih pravil in postopkov izvajanja pogojev za primernost centralnih depotnih družb za dostop do storitev TARGET2-Securities (ECB/2019/15)

20.6.2019   
               
               
                  SL
               
               
                  Uradni list Evropske unije
               
               
                  L 163/103
               
            
         SKLEP EVROPSKE CENTRALNE BANKE (EU) 2019/1006
         z dne 7. junija 2019
         o spremembi Sklepa ECB/2011/20 o določitvi podrobnih pravil in postopkov izvajanja pogojev za primernost centralnih depotnih družb za dostop do storitev TARGET2-Securities (ECB/2019/15)
         SVET EVROPSKE CENTRALNE BANKE JE –
         ob upoštevanju Pogodbe o delovanju Evropske unije,
         ob upoštevanju Statuta Evropskega sistema centralnih bank in Evropske centralne banke ter zlasti členov 3.1 in 12.1 in členov 17, 18 in 22 Statuta,
         ob upoštevanju Smernice ECB/2012/13 z dne 18. julija 2012 o TARGET2-Securities (1) ter zlasti člena 4(2)(d) in člena 15 Smernice,
         ob upoštevanju naslednjega:
         
                     (1)
                  
                  
                     Sklep ECB/2011/20 (2) določa postopek prijave centralne depotne družbe za dostop do storitev TARGET2-Securities, ki vključuje zahtevo, da je centralni depotni družbi pristojni organ izdal pozitivno oceno glede izpolnjevanja priporočil Evropskega sistema centralnih bank/Odbora evropskih zakonodajalcev za vrednostne papirje za sisteme poravnave vrednostnih papirjev. Priporočila Evropskega sistema centralnih bank/Odbora evropskih zakonodajalcev za vrednostne papirje za sisteme poravnave vrednostnih papirjev so bila nadomeščena z načeli za infrastrukture finančnega trga, ki sta jih izdala Odbor za plačila in tržne infrastrukture in Mednarodno združenje nadzornikov trga vrednostnih papirjev (v nadaljnjem besedilu: načela za infrastrukture finančnega trga) (3), ali sklopom zahtev, s katerimi se ta načela izvajajo, na primer v Evropskem gospodarskem prostoru z Uredbo (EU) št. 909/2014 Evropskega parlamenta in Sveta (4).
                  
               
                     (2)
                  
                  
                     Svet Evropske centralne banke (ECB) je 25. januarja 2019 sprejel Sklep (EU) 2019/166 (ECB/2019/3) (5), s katerim se je ustanovil Odbor za tržno infrastrukturo v sedanji sestavi. Pred tem se je Odbor za tržno infrastrukturo sestajal v različnih namenskih sestavah in Odbor T2S je deloval kot ena od teh namenskih sestav.
                  
               
                     (3)
                  
                  
                     Uvedene so bile nekatere spremembe pravil in postopkov izvajanja pogojev za primernost centralnih depotnih družb za dostop do storitev TARGET2-Securities, zlasti v zvezi s pogojem 2 za dostop CDD.
                  
               
                     (4)
                  
                  
                     Zato je treba Sklep ECB/2011/20 ustrezno spremeniti –
                  
               SPREJEL NASLEDNJI SKLEP:
         
            Člen 1
            Spremembe
            Sklep ECB/2011/20 se spremeni:
            
                        1.
                     
                     
                        v členu 1 se točka 4 nadomesti z naslednjim:
                        
                                    „4.
                                 
                                 
                                    ‚pogoj 2 za dostop CDD‘ pomeni pogoj, določen v členu 15(1)(b) Smernice ECB/2012/13 (*1), tj. da so CDD primerne za dostop do storitev T2S, če so jim pristojni organi izdali pozitivno oceno glede skladnosti z (i) Uredbo (EU) št. 909/2014 Evropskega parlamenta in Sveta (*2), če imajo CDD sedež v državi Evropskega gospodarskega prostora (EGP), ali (ii) načeli za infrastrukture finančnega trga, ki sta jih izdala Odbor za plačila in tržne infrastrukture in Mednarodno združenje nadzornikov trga vrednostnih papirjev (*3), ali pravnim okvirom, s katerim se ta načela izvajajo, če imajo CDD sedež v državi zunaj EGP;
                                 
                              
                           (*1)  Smernica ECB/2012/13 z dne 18. julija 2012 o TARGET2-Securities (UL L 215, 11.8.2012, str. 19)."
                        
                        
                           (*2)  Uredba (EU) št. 909/2014 Evropskega parlamenta in Sveta z dne 23. julija 2014 o izboljšanju ureditve poravnav vrednostnih papirjev v Evropski uniji in o centralnih depotnih družbah ter o spremembi direktiv 98/26/ES in 2014/65/EU ter Uredbe (EU) št. 236/2012 (UL L 257, 28.8.2014, str. 1)."
                        
                        
                           (*3)  CPMI-IOSCO, Principles for Financial Market Infrastructures (april 2012).“;"
                        
                     
                  
                        2.
                     
                     
                        v členu 1 se točka 11 nadomesti z naslednjim:
                        
                                    „11.
                                 
                                 
                                    ‚Odbor za tržno infrastrukturo‘ pomeni organ upravljanja Eurosistema, ustanovljen na podlagi Sklepa Evropske centralne banke (EU) 2019/166 (ECB/2019/3) (*4);
                                 
                              
                           (*4)  Sklep Evropske centralne banke (EU) 2019/166 z dne 25. januarja 2019 o Odboru za tržno infrastrukturo in razveljavitvi Sklepa ECB/2012/6 o ustanovitvi Odbora TARGET2-Securities (ECB/2019/3) (UL L 32, 4.2.2019, str. 14).“;"
                        
                     
                  
                        3.
                     
                     
                        v členu 1 se točka 12 nadomesti z naslednjim:
                        
                                    „12.
                                 
                                 
                                    ‚Svetovalna skupina za tržne infrastrukture za vrednostne papirje in zavarovanje‘ ali ‚AMI SeCo‘ ima enak pomen kot v točki 25 člena 2 Smernice ECB/2012/13;“;
                                 
                              
                  
                        4.
                     
                     
                        v odstavku 1 člena 3 se besedilo „poročilo o oceni“ nadomesti z besedilom „poročilo o samooceni“;
                     
                  
                        5.
                     
                     
                        v odstavku 2 člena 3 se besedilo „poročilo o oceni“ nadomesti z besedilom „poročilo o samooceni“;
                     
                  
                        6.
                     
                     
                        člen 5 se nadomesti z naslednjim:
                        
                           „Člen 5
                           Stalno izpolnjevanje petih pogojev za dostop CDD
                           
                              1.   CDD, ki ima dostop do storitev T2S, mora po migraciji v T2S stalno izpolnjevati pet pogojev za dostop in pri tem:
                              
                                          (a)
                                       
                                       
                                          zlasti prek zanesljive samoocene, ki jo izvede vsako leto in podkrepi z ustrezno dokumentacijo, zagotavljati, da še vedno izpolnjuje pogoje 1, 3, 4 in 5 za dostop CDD;
                                       
                                    
                                          (b)
                                       
                                       
                                          Odboru za tržno infrastrukturo brez odlašanja zagotoviti zadnje rezultate ocene ustreznega pristojnega organa glede skladnosti z Uredbo (EU) št. 909/2014, načeli za infrastrukture finančnega trga, ki sta jih izdala Odbor za plačila in tržne infrastrukture in Mednarodno združenje nadzornikov trga vrednostnih papirjev (v nadaljnjem besedilu: načela za infrastrukture finančnega trga), ali pravnim okvirom, s katerim se načela za infrastrukture finančnega trga izvajajo. Če zgoraj navedeni rezultati ocene niso na voljo, CDD predloži samopotrditev, ki temelji na ustrezni dokumentaciji;
                                       
                                    
                                          (c)
                                       
                                       
                                          v primeru bistvenih sprememb v svojem sistemu od ustreznih pristojnih organov zahtevati novo oceno svoje skladnosti z Uredbo (EU) št. 909/2014, načeli za infrastrukture finančnega trga ali pravnim okvirom, s katerim se načela za infrastrukture finančnega trga izvajajo;
                                       
                                    
                                          (d)
                                       
                                       
                                          brez odlašanja obvestiti Odbor za tržno infrastrukturo, kadar je v oceni ustreznega pristojnega organa ali samooceni ugotovljeno neizpolnjevanje katerega koli od petih pogojev za dostop CDD;
                                       
                                    
                                          (e)
                                       
                                       
                                          na zahtevo Odbora za tržno infrastrukturo zagotoviti poročilo o oceni, ki izkazuje, da CDD še vedno izpolnjuje pet pogojev za dostop CDD.
                                       
                                    
                           
                              2.   Odbor za tržno infrastrukturo lahko izvede lastno oceno in spremlja skladnost s petimi pogoji za dostop CDD ali zahteva informacije od CDD. Kadar Odbor za tržno infrastrukturo presodi, da CDD ne izpolnjuje katerega od petih pogojev za dostop CDD, sproži postopek, določen v pogodbah s CDD na podlagi člena 16 Smernice ECB/2012/13.“;
                           
                        
                     
                  
                        7.
                     
                     
                        v členih 3 in 4 in Prilogi se sklicevanje na „Odbor za program T2S“ nadomesti s sklicevanjem na „Odbor za tržno infrastrukturo“;
                     
                  
                        8.
                     
                     
                        v členu 4 se sklicevanje na „Svetovalno skupino za T2S“ nadomesti s sklicevanjem na „AMI SeCo“;
                     
                  
                        9.
                     
                     
                        Priloga se spremeni v skladu s Prilogo k temu sklepu.
                     
                  
         
            Člen 2
            Prehodna določba
            Kar zadeva stalno izpolnjevanje pogoja 2 za dostop CDD, rezultati ocene ustreznih pristojnih organov glede izpolnjevanja priporočil Evropskega sistema centralnih bank/Odbora evropskih zakonodajalcev za vrednostne papirje za sisteme poravnave vrednostnih papirjev veljajo, dokler ustrezni pristojni organi ne izdajo ocene glede skladnosti zadevne centralne depotne družbe z Uredbo (EU) št. 909/2014, načeli za infrastrukture finančnega trga ali pravnim okvirom, s katerim se načela za infrastrukture finančnega trga izvajajo.
         
         
            Člen 3
            Začetek veljavnosti
            Ta sklep začne veljati dvajseti dan po objavi v Uradnem listu Evropske unije.
         
         
            V Frankfurtu na Majni, 7. junija 2019
            
               
                  Predsednik ECB
               
               Mario DRAGHI
            
         
         
            (1)  UL L 215, 11.8.2012, str. 19.
         
            (2)  Sklep ECB/2011/20 z dne 16. novembra 2011 o določitvi podrobnih pravil in postopkov izvajanja pogojev za primernost centralnih depotnih družb za dostop do storitev TARGET2-Securities (UL L 319, 2.12.2011, str. 117).
         
            (3)  CPMI-IOSCO, Principles for Financial Market Infrastructures (april 2012).
         
            (4)  Uredba (EU) št. 909/2014 Evropskega parlamenta in Sveta z dne 23. julija 2014 o izboljšanju ureditve poravnav vrednostnih papirjev v Evropski uniji in o centralnih depotnih družbah ter o spremembi direktiv 98/26/ES in 2014/65/EU ter Uredbe (EU) št. 236/2012 (UL L 257, 28.8.2014, str. 1).
         
            (5)  Sklep Evropske centralne banke (EU) 2019/166 z dne 25. januarja 2019 o Odboru za tržno infrastrukturo in razveljavitvi Sklepa ECB/2012/6 o ustanovitvi Odbora TARGET2-Securities (ECB/2019/3) (UL L 32, 4.2.2019, str. 14).
      
      
         
            PRILOGA
            Priloga k Sklepu ECB/2011/20 se spremeni:
            
                        1.
                     
                     
                        oddelek II se nadomesti z naslednjim:
                        „II.   Podrobnosti izvajanja pogoja 2 za dostop CDD
                        
                        CDD mora v okviru ocenjevanja izpolnjevanja tega pogoja predložiti naslednjo dokumentacijo:
                        
                                    (a)
                                 
                                 
                                    če ima sedež v državi EGP, rezultate ocene ustreznih pristojnih organov glede njene skladnosti z Uredbo (EU) št. 909/2014 Evropskega parlamenta in Sveta (*1) ali dokazilo, da je pridobila dovoljenje ustreznih pristojnih organov po navedeni uredbi (kar je novejše); če dokazilo o skladnosti z navedeno uredbo ni na voljo, mora CDD predložiti samopotrditev, ki je skladna z oceno in/ali dovoljenjem; ali
                                 
                              
                                    (b)
                                 
                                 
                                    če ima sedež v državi zunaj EGP, rezultate ocene ustreznih pristojnih organov glede njene skladnosti z načeli za infrastrukture finančnega trga, ki sta jih izdala Odbor za plačila in tržne infrastrukture in Mednarodno združenje nadzornikov trga vrednostnih papirjev (v nadaljnjem besedilu: načela za infrastrukture finančnega trga) (*2), ali pravnim okvirom, s katerim se načela za infrastrukture finančnega trga izvajajo, ali dokazilo, da je pridobila dovoljenje ustreznih pristojnih organov po navedenih načelih ali navedenem pravnem okviru (kar je novejše). Če dokazilo o skladnosti s pravnim okvirom, s katerim se načela za infrastrukture finančnega trga izvajajo, ni na voljo, mora CDD predložiti samopotrditev, ki je skladna z oceno in/ali dovoljenjem.
                                 
                              Če so ustrezni pristojni organi ugotovili pomanjkljivosti glede skladnosti CDD z Uredbo (EU) št. 909/2014, načeli za infrastrukture finančnega trga ali pravnim okvirom, s katerim se načela za infrastrukture finančnega trga izvajajo, mora ta CDD Odbor za tržno infrastrukturo obvestiti o pomembnih podrobnostih glede teh pomanjkljivosti ter mu predložiti pojasnila in dokazila v zvezi s temi pomanjkljivostmi. CDD mora Odboru za tržno infrastrukturo predložiti tudi zaključke ocene pristojnega organa.
                        Pomanjkljivosti glede skladnosti CDD z Uredbo (EU) št. 909/2014, načeli za infrastrukture finančnega trga ali pravnim okvirom, s katerim se načela za infrastrukture finančnega trga izvajajo, ki so jih ugotovili ustrezni pristojni organi, ne smejo biti take, da bi po oceni Sveta ECB ogrožale varno in učinkovito zagotavljanje storitev T2S.
                        Zgoraj navedene informacije se obdelujejo v skladu z ustreznimi postopki prijave za dostop do storitev T2S in v okviru stalnega izpolnjevanja petih pogojev za dostop CDD.
                        CDD izpolni ta pogoj za dostop CDD, če:
                        
                                    (a)
                                 
                                 
                                    je CDD s sedežem v državi EGP pridobila dovoljenje po Uredbi (EU) št. 909/2014 ali so ji ustrezni pristojni organi pri zadnjem ocenjevanju izdali pozitivno oceno glede skladnosti z navedeno uredbo ali
                                 
                              
                                    (b)
                                 
                                 
                                    so CDD s sedežem v državi zunaj EGP ustrezni pristojni organi pri zadnjem ocenjevanju izdali pozitivno oceno glede skladnosti z načeli za infrastrukture finančnega trga ali pravnim okvirom, s katerim se načela za infrastrukture finančnega trga izvajajo.
                                 
                              Če je CDD pridobila dovoljenje ali bila ocenjena po drugem pravnem okviru in ne po načelih za infrastrukture finančnega trga ali Uredbi (EU) št. 909/2014, mora CDD predložiti dokazila, na podlagi katerih lahko Odbor za tržno infrastrukturo in Svet ECB ugotovita, da je bila ocenjena po pravnem okviru, katerega raven in narava sta primerljiva z načeli za infrastrukture finančnega trga ali Uredbo (EU) št. 909/2014.
                        Če ocena ustreznih pristojnih organov vsebuje zaupne informacije, mora CDD zagotoviti splošen povzetek ali ugotovitve iz ocene, da prikaže raven svoje skladnosti.
                        
                           (*1)  Uredba (EU) št. 909/2014 Evropskega parlamenta in Sveta z dne 23. julija 2014 o izboljšanju ureditve poravnav vrednostnih papirjev v Evropski uniji in o centralnih depotnih družbah ter o spremembi direktiv 98/26/ES in 2014/65/EU ter Uredbe (EU) št. 236/2012 (UL L 257, 28.8.2014, str. 1)."
                        
                        
                           (*2)  CPMI-IOSCO, Principles for Financial Market Infrastructures (april 2012).“;"
                        
                     
                  
                        2.
                     
                     
                        doda se naslednji oddelek VI:
                        „VI.   Splošna določba
                        
                        Če CDD, ki ima dostop do storitev T2S, ne izpolnjuje več katerega od petih pogojev za dostop CDD, Odbor za tržno infrastrukturo sproži postopek, določen v pogodbah s CDD.“
                     
                  
               (*1)  Uredba (EU) št. 909/2014 Evropskega parlamenta in Sveta z dne 23. julija 2014 o izboljšanju ureditve poravnav vrednostnih papirjev v Evropski uniji in o centralnih depotnih družbah ter o spremembi direktiv 98/26/ES in 2014/65/EU ter Uredbe (EU) št. 236/2012 (UL L 257, 28.8.2014, str. 1).
            
               (*2)  CPMI-IOSCO, Principles for Financial Market Infrastructures (april 2012).“;“